open-index/open-wikipedia-markdown huggingface dataset:
Alexander Pihl

**Alexander Abraham Pihl** (1920–2009) var en norsk lege som var professor i medisin. Han har vært en sentral skikkelse i norsk kreftforskning, og ble i 1989 ble utnevnt til ridder 1. klasse av St. Olavs Orden for fortjeneste av medisinsk forskning. 

## Biografi
Alexander Abraham Pihl ble født 1. juni 1920 i Kristiania. Han døde 24. november 2009 i Oslo. Foreldrene var Oluf og Oddrun Pihl.

Pihl tok medisinsk embetseksamen i 1947 og doktorgrad i 1954 på en avhandling om kolesterol hos rotter. Han arbeidet med doktorgraden som vitenskapelig assistent ved Johan Throne Holsts Institutt for ernæringsforskning fra 1949 til 1952 og var deretter forsknings&shy;stipendiat hos Landsforeningen mot Kreft og ved Norsk Hydros Institutt for kreftforskning. I 1956 ble han lege ved Det Norske Radiumhospital og i 1963 ble han professor ved Universitetet i Oslo. Han var medlem av styret for Radiumhospitalet og formann i Landsforeningen mot Kreft.

Han var gift med pedagogen og politikeren Tove Pihl og far til Joron Pihl.

Han hadde studieopphold for å studere biokjemi ved universitetet i Rochester og universitetet i Chicago og var *visiting professor* ved Massachusetts Institute of Technology i 1966.

Pihl skrev flere hundre vitenskapelige avhandlinger om biokjemiske og stråle&shy;biologiske emner. Han arbeidet mye sammen med Lorentz Eldjarn for å finne fram til stråle&shy;beskyttende stoffer.

## Bibliografi

* *Eksogent og endogent cholesterol – undersøkelser    over absorpsjon, deponering og syntese av cholesterol hos rotter.* 1954
* *Selected papers from Norsk Hydro's institute for cancer research* 1968
* *Et moderne kreftsenter                                                                    / Radiumhospitalet,    Forskningsinstituttet, Kreftregistret* 1982

## Referanser


## Kilder
* Hvem Hva Hvor 1990 ISBN 82-516-1267-5
* Store norske leksikon

## Eksterne lenker
* ''Targeted Radiotherapy in the Treatment of Osteosarcoma'' i ''Radioimmunotherapy of Cancer'' hos Google books
* Liste over doktorgrader fra Institutt for ernæringsforskning
Ingademningen

**Inga-demningen** er en demning i elva Kongo (tidligere *Zaire*) i Den demokratiske republikken Kongo, nær munningen i Atlanterhavet i det sentral-vestlige Afrika. Anlegget ligger 225 km sørvest for hovedstaden Kinshasa. Total installert vannkrafteffekt i anlegget er 1&nbsp;778 MW, og årsproduksjonen er 3,10 TWh elektrisk kraft.

***Inga 1*** og ***Inga 2*** er to vannkraftverk som får sin kraft fra demningen. 
* *Inga 1* produserer ca. 354 MWh og stod ferdig med 6 x 59 MW enheter i 1972. 
* *Inga 2* produserer ca. 1&nbsp;424 MWh og sto ferdig med 8 x 178 MW enheter i 1982. 

Begge kraftverk trenger rehabilitering. Det er også foreslått større kraftverk, *Inga 3* og *Inga 4*, med en mulig total effekt på mer enn 40&nbsp;000 MW, men mulighetsstudiene er ennå ikke påbegynt.

## Se også
* Liste over verdens største vannkraftverk

## Eksterne lenker
* 
* IndustCards – Hydroelectric Power Plants in West Africa  .
* International Rivers – Inga 1 and Inga 2 dams 
* Africa Dams Briefing 2010 – International Rivers. Besøkt 23. juli 2010.
Tvillingene (stjernebilde)

**Tvillingene** (latinsk: **Gemini**) (**♊︎**) er et av stjernebildene i dyrekretsen og ligger på den nordlige himmelhvelving. Tvillingene var en av de 48 konstellasjonene som ble beskrevet av astronomen Klaudious Ptolemaios på 100-tallet, og den er fremdeles et av de 88 moderne stjernebildene i dag. Navnet er knyttet til tvillingene Dioskurene i gresk mytologi. Tvillingene blir representert av symbolet .
Freida Pinto

**Freida Pinto** (født 18. oktober 1984) er en indisk skuespiller og fotomodell som ble verdenskjent for sin rolle som Latika i den Oscar-belønnende filmen *[[Slumdog Millionaire]]* (2008).

## Karriere

Mellom 2006 og 2007 var hun programleder for *Full Circle*, et reiseprogram som ble sendt på kanalen Zee International Asia Pacific. Hun dro i den jobben på oppdrag til blant annet Afghanistan, Thailand, Malaysia, Singapore, Indonesia og Fiji.

Hun var modell i to år før hun møtte Danny Boyle og ble tildelt rollen i *Slumdog Millionaire*. Under Toronto Internasjonale Filmfestival vant filmen publikumsprisen. før filmen fikk åtte Oscar-priser i februar 2009.

Som en følge av den internasjonale suksessen til *Slumdog Millionaire* fikk hun en rolle sammen med Anthony Hopkins og Naomi Watts i en ny film som Woody Allen skulle spille inn sommeren 2009. 
I mars 2009 kom det også meldinger om at Pinto var invitert til prøvespill for en rolle i den 23. James Bond-filmen, der *Slumdog Millionaire*-regissør Danny Boyle ble nevnt som en kandidat for regissørjobben. 

## Familie og privatliv
Pintos foreldre er fra Mangalore i det sørlige India. Hennes far jobber innen bankvirksomhet, mens hennes mor er rektor ved en videregående skole. Hennes søster, Sharon, er produsent i den indiske nyhetskanalen NDTV.

Hun har studert indisk klassisk dans, og salsa. Pinto studerte ved St. Xavier's College i Mumbai.

## Priser og nominasjoner
**BAFTA Awards** 
* 2009 – Nominert – Best Supporting Actress – *[[Slumdog Millionaire]]*

**Palm Springs International Film Festival** 
* 2008 – **Vinner** – Breakthrough Performance Award

**Screen Actors Guild Awards** 
* 2009 – **Vinner** – Outstanding Performance by a Cast in a Motion Picture for *[[Slumdog Millionaire]]*, delt med Rubiana Ali, Tanay Chheda, Ashutosh Lobo Gajiwala, Azharuddin Mohammed, Ismail, Anil Kapoor, Irrfan Khan, Ayush Mahesh Khedekar, Tanvi Ganesh Lonkar, Madhur Mittal og Dev Patel

## Filmografi

## Referanser


## Eksterne lenker
* 
*
Kurnool (distrikt)

**Kurnool** (telugu: కర్నూలు జిల్లా) er et distrikt i den indiske delstaten Andhra Pradesh. Distriktets hovedstad er Kurnool. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 28,26 % av befolkningen.

Barn i alderen 0 til 6 år utgjorde 11,79 % i 2011 mot 15,23 % i 2001. Antallet jenter i den alderen per tusen gutter er 937 i 2011 mot 958 i 2001. 

## Inndelinger

### Mandaler
I Andhra Pradesh er mandal det tredje administrative nivået, under staten og distriktene. Kurnool distrikt har 54 mandaler. 

# Adoni
# Allagadda
# Alur
# Aspari
# Atmakur
# Banaganapalle
# Bandi Atmakur
# Bethamcherla
# C.Belagl
# Chagalamarri
# Chippagiri
# Devanakonda
# Dhone alias Dronachalam
# Dornipadu
# Gadi Vemula
# Gonegandla
# Gospadu
# Gudur
# Halaharvi
# Holagunda
# Jupadu Bungalow
# Kallur
# Kodumuru
# Koilkuntla
# Kolimigundla
# Kosigi
# Kothapalle
# Kowthalam
# Krishnagiri
# Kurnool
# Maddikera (East)
# Mahanandi
# Mantralayam
# Miduthur
# Nandavaram
# Nandikotkur
# Nandyal
# Orvakal
# Owk
# Pagidyala
# Pamulapadu
# Panyam
# Pattikonda
# Peapally
# Pedda Kadubur
# Rudravaram
# Sanjamala
# Sirvel
# Srisailam
# Tuggali
# Uyyalawada
# Veldurthi
# Velgodu
# Yemmiganur

## Referanser


## Eksterne lenker
*
Anantapur (distrikt)

**Anantapur** (telugu: అనంతపూర్ డిస్ట్రిక్ట్, urdu: آدل آباد ضلع) er et distrikt i den indiske delstaten Andhra Pradesh. Distriktets hovedstad er Anantapur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 28,09 % av befolkningen.

Barn i alderen 0 til 6 år utgjorde 10,46 % i 2011 mot 13,18 % i 2001. Antallet jenter i den alderen per tusen gutter er 927 i 2011 mot 959 i 2001. 

## Inndelinger
### Mandaler
I Andhra Pradesh er mandal det tredje administrative nivået, under staten og distriktene. Anantapur distrikt har 63 mandaler.

* Agali
* Amadagur
* Amarapuram
* Anantapur
* Atmakur
* Bathalapalle	
* Beluguppa 	
* Bommanahal
* Brahmasamudram 	
* Bukkapatnam
* Bukkarayasamudram
* Chenne Kothapalle 	
* Chilamathur
* D.Hirehal
* Dharmavaram 		 	
* Gandlapenta
* Garladinne
* Gooty
* Gorantla
* Gudibanda
* Gummagatta 	
* Guntakal
* Hindupur
* Kadiri
* Kalyandurg
* Kambadur 	
* Kanaganapalle
* Kanekal 	
* Kothacheruvu	
* Kudair 	
* Kundurpi
* Lepakshi
* Madakasira
* Mudigubba 	
* Nallacheruvu 	
* Nallamada
* Nambulapulakunta 	
* Narpala
* Obuladevaracheruvu
* Pamidi 	
* Parigi
* Peddapappur
* Peddavadugur
* Penu Konda	
* Putlur 	
* Puttaparthi
* Ramagiri 	
* Raptadu 	
* Rayadurg 	
* Roddam
* Rolla
* Settur 	
* Singanamala
* Somandepalle
* Tadimarri
* Tadpatri
* Talupula 	
* Tanakal
* Uravakonda 	
* Vajrakarur
* Vidapanakal
* Yadiki 	
* Yellanur

## Referanser


## Eksterne lenker
*
Chittoor (distrikt)

**Chittoor** (telugu: చిత్తూరు, urdu: چتور ضلع, tamil: சித்தூர்) er et distrikt i den indiske delstaten Andhra Pradesh. Distriktets hovedstad er Chittoor. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 29,47 % av befolkningen.

Barn i alderen 0 til 6 år utgjorde 10,15 % i 2011 mot 12,96 % i 2001. Antallet jenter i den alderen per tusen gutter er 931 i 2011 mot 955 i 2001.

## Inndelinger
### Mandaler
I Andhra Pradesh er mandal det tredje administrative nivået, under staten og distriktene. Chittoor distrikt har 66 mandaler.

*Peddamandyam
*Thamballapalle
*Mulakalacheruvu
*Peddathippasamudram
*B.Kothakota
*Kurabalakota
*Gurramkonda
*Kalakada
*Kambhamvaripalle
*Yerravaripalem
*Tirupati Urban
*Renigunta
*Yerpedu
*Srikalahasti
*Thottambedu
*Buchinaidu khandriga
*Varadaiahpalem
*Satyavedu
*Nagalapuram
*Pitchatur
*Vijayapuram
*Nindra
*K V B Puram
*Narayanavanam
*Vadamalapeta
*Tirupati Rural
*Ramachandrapuram
*Chandragiri
*Chinnagottigallu
*Rompicherla
*Pileru
*Kalikiri
*Vayalpadu
*Nimmanapalle
*Madanapalle
*Ramasamudram
*Punganur
*Chowdepalle
*Somala
*Sodam
*Pulicherla
*Pakala
*Vedurukuppam
*Puttur
*Nagari
*Karvetinagar
*Srirangarajapuram
*Palasamudram
*Gangadhara nellore
*Penumuru
*Puthalapattu
*Irala
*Thavanampalle
*Chittoor
*Gudipala
*Yadamari
*Bangarupalem
*Palamaner
*Gangavaram
*Peddapanjani
*Baireddipalle
*Venkatagirikota
*Ramakuppam
*Santhipuram
*Gudupalle
*Kuppam

## Referanser


## Eksterne lenker
*
Sveinung Lillebjerka

**Sveinung Lillebjerka** (født 29. april 1962) er en norsk fiolinist.

Som ung var han ved musikkskolen i Tromsø og var tidlig solist med
byens byorkester (1973).  Dernest studerte
han med Bela Katona i London (1980–89) og debuterte i Oslo (1984).
Han var 2. konsertmester i Trondheim Symfoniorkester (1991–2006) og hadde flere
verv som leder av Trondheim Sinfonietta og TrondheimSolistene.  Han har lenge vært deltids
engasjert som konsertmester i samtidsensemblet BIT20 i Bergen, der han også var konsertmester
i Bergen Filharmoniske Orkester (1990).  I dag er han 
leder og musiker i Bodø Sinfonietta (siden 2006).  Lillebjerka var initiativtaker til
Latinfestivalen og ledet tangotruppen
Tango Concertino som figurerte i TV-serien *Tangotokt* (NRK, 2004) der
Lillebjerkas 40 fots skute *Viljen* (fra 1927) også var med.  Plateutgivelser med sine respektive orkestre har han også bidratt på,
i tillegg til at han er å finne på
Bjørn Alterhaugs *Constellations*,
Dag Kajanders *Nordlandssang*,
Tore Johansens *Like that*,
Erlend Skomsvolls *Variasjoner* og
Per Arne Glorvigens *Virgin and whore*.

Lillebjerka spiller på en fiolin laget av Gaetano Guadagnini (1830) i Torino, finansiert av Nordlandsbanken (1989).
Han er sønn av komponisten Sigmund Lillebjerka og bror til cellist Ørnulf Lillebjerka.
## Premier
* 1.-plass i Spill Selv-finalen, Universitetets Aula 1973
* Nordnorge-prisen, utdelt av Nordlændingernes Forening (to ganger)
* Statens garantiinntekt 1986
* Prinsesse Astrids musikkpris 1987 for sin tolking av Jean Sibelius sin fiolinkonsert i dmoll.
## Referanser
Antares

**Antares** (α Scorpii / Alpha Scorpii) er en stjerne i stjernebildet Skorpionen. Den er en rød superkjempe og den sekstende mest lyssterke stjerne på nattehimmelen. Sammen med Aldebaran, Spica og Regulus, er Antares en av de fire mest lyssterke stjernene nær ekliptikken.

Diameteren til Antares er 700 ganger større enn soldiameteren, slik at hvis stjernen ble plassert der sola er nå, ville Antares nå forbi Mars' bane. Antares er 600 lysår eller 180 parsec fra solsystemet.
Antares er en dobbeltstjerne; Antares B er mindre i omkrets, og mye mindre lyssterk enn Antares A. På grunn av dette er Antares B mye vanskeligere å få øye på enn hovedstjernen.

Antares ligger i stjernebildet Skorpionen. Den røde fargen har gjort den til gjenstand for interesse i mange gamle kulturer, både Egypt, Persia og India.

## Referanser
Rehabiliteringssenteret AiR

**Rehabiliteringssenteret AiR**  ble åpnet i 1986, og skiftet i desember 2010 navn fra Attføringssenteret i Rauland til Rehabiliteringssenteret AiR. Etter en større utvidelse i 2009/10 har kapasiteten økt fra 55 til 68 sengeplasser. Hvert år er rundt 700 brukere inne til et fire ukers rehabiliteringsopphold. Målet med et opphold ved klinikken til AiR er å hjelpe brukerne til en bedre funksjon slik at hun/han kan få tilbake eller ta vare på arbeidsevnen. Målgruppa er sykemeldte med muskel- og skjelettlidelser og lettere psykiske plager.

I 2005 fikk Rehabiliteringssenteret AiR status som **Nasjonalt kompetansesenter for arbeidsrettet rehabilitering**. Etableringen er et resultat av at Stortinget samme året bestemte at senteret med sin kompetanse innen fagfeltet skulle etablere et Nasjonalt kompetansesenter for arbeidsrettet rehabilitering.

Rehabiliteringssenteret AiR er en institusjon innen spesialisthelsetjenesten og har leveranseavtale med Helse Sør-Øst.

Rehabiliteringssenteret AiR ligger i Rauland i Vinje kommune i Telemark fylke.

## Eksterne lenker
* AiR as
Martine Aubry

**Martine Aubry** (født 8. august 1950 i Paris) er en fransk politiker. Siden mars 2001 har hun vært borgermester i Lille, og i november 2008 ble hun valgt til leder av det franske sosialistpartiet (PS), et verv hun innehadde til 2012.

## Liv og virke
### Bakgrunn
Aubrys far, Jacques Delors, var tidligere finansminister under president François Mitterrand, og satt som president for Europakommisjonen i ti år (1985&ndash;1995).

### Politisk karriere
Martine Aubry gikk inn i PS i 1974, og ble utnevnt til arbeidsminister av daværende statsminister Édith Cresson i 1991. Hun mistet denne posten i 1993 da høyresiden vant valget. Hun fikk posten som arbeids- og solidaritetsminister da Lionel Jospin ble valgt til statsminister i 1997.

Hun er mest kjent for å ha fått vedtatt den kontroversielle loven om 35-timers arbeidsuke, kjent som «Loi Aubry» (etter den franske tradisjonen med å navngi lover etter ministeren som innfører dem), som reduserte den normale arbeidsuken fra 39 til 35 timer.

Hun gikk av som minister i 2001 for å bli valgt til ordfører i Lille etter Pierre Mauroy. Til overraskelse for mange franske velgere og Aubry selv, mistet hun deretter plassen i Assemblée nationale i parlamentsvalget 2002. 

#### Kampen om ledervervet i november 2008
Sosialistpartiets valg av ny leder i november 2008 ble uvanlig spennende. Partiets landsmøte greide ikke å bli enige om hvem som skulle overta ledervervet etter François Hollande, og ledervalget ble lagt ut til uravstemning blant partiets medlemmer. I første valgomgang fikk Martine Aubry 34,73 prosent av stemmene, mens Ségolène Royal, som tapte mot Nicolas Sarkozy i presidentvalget 2007, fikk 42,45 prosent. I og med at ingen av kandidatene fikk over halvparten av de avgitte stemmene, ble det arrangert en andre valgomgang. Da de ca. 250&nbsp;000 stemmene var talt opp, skilte det bare 102 stemmer i Aubrys favør (50,04&nbsp;% mot 49,96&nbsp;%).

## Referanser


## Eksterne lenker
* Profil på CityMayors.com
St. Eystein kirke (Kristiansund)

**St. Eystein kirke** er en katolsk kirke i Kristiansund kommune, Møre og Romsdal. Kirken ligger sentralt på Kirkelandet, nær sentrum av byen. Den ble vigslet 25. mai 1958 av biskop Johannes Rüth.

Kirken er menighetskirke for katolikkene i kommunene på Nordmøre, og Rindal og en del av Heim kommune to i Trøndelag ; den ligger under Trondheim stift av Den katolske kirke. Sogneadministrator og prest for menigheten er pastor Dominic Nguyen Van Thanh (fra 1. august 2017).

Kirken har adresse Flintegata 5.

## Forhistorie
I 1932 ble det første katolske kapellet innviet i Kristiansund. Det ble brukt blant annet av de katolske nonnene tilhørende ordenen Karl Borromeussøstrene, som fra 1934 drev fødestue i byen. Den katolske menigheten i Kristiansund ble opprettet i 1934, og både menighet og kapell fikk navn etter St. Eystein. Både kapellet og prestegården brant ned til grunnen da Kristiansund ble bombet i 1940.

## Referanser


## Eksterne lenker
* St Eystein kirke  *Menigheten i Kristiansunds hjemmesider*
* Den katolske kirke *Trondheim Stift*
Doula

En **doula** er en fødselspartner som gir emosjonell, fysisk, informativ og praktisk støtte til en kvinne og hennes partner under hele fødselsprosessen, og også i tiden før og etter fødselen. Doula er ikke en beskyttet tittel, selv om det finnes egne skoler som gir doula-utdanning, også i Norge. Doula-rollen regnes som en del av alternativ behandling.

## Doulaens rolle
En doula utfører ingen medisinske oppgaver og har ikke medisinsk ansvar, men har sitt fokus på å være en trygg, beroligende og alltid tilstedeværende støtteperson som kjenner paret og deres ønsker, tanker og følelser rundt fødselen. Hun er ikke et alternativ, men et komplement til jordmor/fødselslege og det medisinske teamet. 

Den ekstra følelsesmessige tryggheten fødekvinnen og hennes partner oppnår ved å ha en doula, ligger til dels i at relasjonen er bygget opp før fødselen, samt i at doulaen kan ha sitt fulle og hele fokus på det fødende paret, konstant, fra fødselens start til slutt. Doulaen treffer paret før fødselen for å bli kjent med dem og deres ønsker og behov, og kan også gi emosjonell og praktisk hjelp og støtte i tiden etter fødselen, blant annet med amming. Ved en hjemmefødsel kan doulaen også være en støttende person og hjelpe jordmoren med praktiske oppgaver, avløsning etc. 

Det finnes en betydelig mengde forskning på bruk av doula, også i Cochrane databasen. Forskningen har funnet en positiv effekt, den såkalte «doulaeffekten». Kvinnene føder raskere, med mindre smertelindring, færre operative inngrep og parene opplever fødselen som mer positiv. Effekten kan blant annet skyldes at doulaen gjør kvinnen mer trygg og avslappet og forhindrer frykt og angst. Frykt og angst er følelser som fører til produksjon av blant annet adrenalin, og som hemmer de naturlige fødselshormonene oksytocin og endorfin. 

## Historie
Ordet doula kommer fra gresk og betyr løst oversatt en «kvinne som tjener». I det gamle Hellas var doulaen de greske kvinnenes viktigste tjener/slave og hun hjalp blant annet til under fødsler. 

I USA og flere andre land har bruken av doulaer blitt anerkjent og er stadig voksende. I USA ble også den første foreningen for doulaer, DONA, opprettet i 1992. I 2007 hadde DONA 6302 medlemmer i USA og andre land. I Danmark finnes foreningen Dansk Doula og i Sverige foreningen ODIS. I Norge ble Norsk Doulaforening opprettet høsten 2008. Bruk og etterspørsel etter doulaer er stadig økende i de land hvor doulaer finnes.

**End of Life Doula** eller **Death Doula** er en ny utvikling hvor noen bistår den døende uten å utføre noen medisinske oppgaver etter samme model som fødsels-doula.

## Referanser
Atle Nielsen (andre betydninger)

**Atle Nielsen** kan sikte til:

* Atle Nielsen, norsk sportskommentator
* Atle Selnes Nielsen, norsk kunstner
Atle Selnes Nielsen

**Atle Selnes Nielsen** (født 13. desember 1978 i Fræna) er en norsk kunstner bosatt i Oslo. 
Han har utdannelse fra Kunsthøgskolen i Bergen.
Han er mest kjent for sine elektroaktustiske hydrokinetiske skulpturer.
Nielsen har stilt ut på bl.a. Høstutstillingen 2005 i Oslo, Landmark og USF Verftet i Bergen og en av skulpturene har blitt kjøpt av Nasjonalmuseet for kunst, arkitektur og design.
Nielsen er gift med kunstneren Siri Berqvam.

## Eksterne lenker
* Atle Selnes Nielsen – kinetic sound sculpture  – hjemmeside
* Atle Selnes Nielsen - ( Bildekunstner ) - Kulturnett
* Vannverk, Atle Selnes Nielsen – Underskog
Josef Jennewein

**Josef «Pepi» Jennewein** (født 21. november 1919 i St. Anton am Arlberg i Østerrike, død 27. juli 1943 i Orjol) var en østerriksk og tysk alpinist.

Under VM 1939 i Zakopane vant han gull i kombinasjonen, og tok i tillegg sølv i slalåm og utfor.

I 1941 vant han igjen VM-gull i utfor og i kombinasjonsøvelsen. Verdensmesterskapene som ble arrangert under krigen, blir imidlertid ikke regnet som offisielle.

Under andre verdenskrig var han kamppilot. Han og flyet forsvant i 1943 under et oppdrag bak den russiske linjen. Han ble tildelt Jernkorsets ridderkors (posthumant).

## Referanser


## Eksterne lenker
* 
* Artikkel om Jennewein (på engelsk)
Jarlen kino

**Jarlen [[kino]]** var en av Oslo kinematografers (nå Oslo Kino) kinoer. Jarlen lå i Åkebergveien 56 i bydel Gamle Oslo i Oslo. 

## Historikk
Jarlen ble tegnet av arkitekten Knut Knutsen og sto ferdig i 1938. Kinoen åpnet 11. januar 1938 og hadde en sal med 518 sitteplasser. Åpningsforestillingen var *[[Big City (1937)|Big City]]*, med blant andre Spencer Tracy. Billettprisen var 1 kr 25 øre, som for øvrige utkantkinoer i Oslo.

I 1962 ble Jarlen modernisert, og bredfilmformatet CinemaScope introdusert.

Jarlen kino hadde i en årrekke skolekino for Oslos grunnskoleelever, som til en redusert pris sikret seg inngang til et utvalg forestillinger (vanligvis tre) i løpet av en sesong.

Antall sitteplasser ble redusert til 470. Jarlen kino ble stengt 8. desember 1988, og siste film som ble vist var *Buster* med blant andre Phil Collins.

Bygningen i Åkebergveien 56 ble bygget om til leiligheter, og disse var innflytningsklare i november 1999. Universitetet i Oslo brukte kinolokalene som magasin for materiale fra Universitetets naturhistoriske samlinger, blant annet Geologisk museum og Botanisk museum.

## Arkitektur
Kinoen var inkorporert i en bygning i funksjonalistisk stil, i en bygård som også huset boliger, forretninger og andre fornøyelser. Kinoens arkitekt var Knut Knutsen. Jarlen ble var "et usedvanlig stilig og særpreget kinolokale, som ikke lignet mye på de provisoriske etablissementene langs Grønlandsleiret som hadde rådet grunnen bare et par tiår tidligere".

Salen rommet  449  sitteplasser,  og hadde en egenartet form, der den var bred bakerst og smalnet fremover mot lerretet. Fordi taket var luftig og skrånet  innover, slik som i et kirkerom, fikk kinoen økenavnet "Likkista".

## Kuriosa
I tillegg til økenavnet "Likkista", ble Jarlen også kalt "Jalla".

Vålerengen bo- og aldershjem bruker *Nye Jarlen kino* som betegnelse på sitt interne filmtilbud til beboerne.

## Se også
* Oslo Kino

## Referanser


## Eksterne lenker
* Om Jarlen kino i "Oslos forsvunne kinematografer " (artikkel av Tove Solbakken) i ''Byminner''.
*Om Jarlen kino i "Jarlen, kinoperlen som forsvant" på *Kampenhistorielag.no* (hovedkilde for denne artikkel)
*"Oslo kinematografer 50 år" (video), ''Filmarkivet''
Shadows of the Sun

***Shadows of the Sun*** (utgitt 2007) er det niende studioalbumet til det norske bandet Ulver. 

Albumet ble utgitt 1. oktober 2007 av Jester Records i Europa, mens det ble utgitt 2. oktober 2007 av The End Records i USA. Albumtittelen ble kjent 13. juli 2007, og albumet ble beskrevet som «low-key, dark and tragic». Albumet fikk generelt god kritikk av kritikere. 

## Sporliste
# «Eos» (5:05)
# «All the Love» (3:42)
# «Like Music» (3:30)
# «Vigil» (4:27)
# «Shadows of the Sun» (4:36)
# «Let the Children Go» (3:50)
# «Solitude» (3:53)
# «Funebre» (4:26)
# «What Happened?» (6:25)

## Artister
*Kristoffer Rygg &ndash; vokalist, låtskriver, produsent, programmerer
*Tore Ylwizaker &ndash; låtskriver, produsent, programmerer
*Jørn H. Sværen &ndash; ?
### Oslo Session String Quartet
*Hans Josef Groh &ndash; cello, solo i spor 3
*Dorthe Dreier &ndash; fiolin
*André Orvik &ndash; fiolin
*Vegard Johnsen &ndash; fiolin i sporene 1, 4 og 9
### Andre
*Mathias Eick &ndash; trompet i sporene 2, 6 og 7
*Christian Fennesz &ndash; supplemental shimmer i spor 4
*Espen Jørgensen &ndash; gitar i spor 4 og elektrisk gitar i spor 3 og 7
*Pamelia Kurstin &ndash; theremin i spor 1 og 8
*Audun Strype &ndash; mastering
*Trine Paulsen &ndash; plateomslag og design
*Kim Sølve &ndash; plateomslag og design
*David D'Andrea &ndash; LP plateomslag design
*«Solitude» er skrevet av Ozzy Osbourne, Tony Iommi, Geezer Butler, og Bill Ward

## Eksterne lenker
* 
* Shadows of the Sun hos Encyclopaedia Metallum
* Shadows of the Sun  hos Jester Records
* Shadows of the Sun hos The End Records
* Ulver hos Jester Records
* Ulver hos MySpace
* Shadows of the Sun - Notehefte hos Raven Music Editions
Kåre Hunstad

**Kåre Hunstad jr.** (født 1959 i Narvik) er en norsk tidligere journalist i *[[Romerikes Blad|Akershus Arbeiderblad/Romerikes Blad]]* i perioden 1978&ndash;1986. Fra 1986 til 1997 var han reporter i *[[Dagbladet]]s* nyhetsavdeling. Hunstad hadde også ansvaret for å etablere nyhetsavdelingen i TVNorge. Hunstad har vært PR og kommunikasjonsrådgiver for norsk og utenlandsk næringsliv.

Han eier og driver ProffMedia Partner AS med kontorer i Drammen.

Han har skrevet boken *Drapene i Tistedal* (Gyldendal, 2012) og boken om Eva Mai Larsen – *Jeg, dømt og frikjent* (Forlaget Forum, 1995).
Herøyfjorden

**Herøyfjorden** er navnet på to fjorder i Norge: 

*Herøyfjorden (Herøy) &ndash; en fjord i Herøy kommune i Møre og Romsdal.
*Herøyfjorden (Søgne) &ndash; en fjord i Søgne kommune i Vest-Agder.
Bodil Aakre

**Bodil Aakre** (1922–2008) var en norsk jurist og politiker som var stortingsrepresentant, ordfører og sorenskriver.

Aakre var stortingsrepresentant fra Nordland for Høyre i perioden 1969–1973, og fast møtende vararepresentant i perioden 1965–69. Hun var ordfører i Brønnøy kommune 1975–1979. I sin yrkesaktive karriere var hun dommerfullmektig i Alta, advokat og sorenskriver i Brønnøy tingrett.

Hun har fått æren for at Brønnøysundregistrene ble lagt til Brønnøysund, og ble gjerne kalt «Brønnøysundregistrenes mor». Fra 1980 til 1988 var hun sjef for Løsøreregisteret. I 2002 ble hun hedret med en byste, laget av Ola Stavseng, utenfor hovedinngangen til Brønnøysundregistrene.

Aakre hadde en *cand.jur.*-grad fra 1948.

## Eksterne lenker
*
Skift- og turnusarbeid

**Skift- og turnusarbeid** er planmessig arbeid på ulike tider av døgnet.

Et tredelt system er vanlig for skiftarbeid. «Første skift» er på morgenen, «andre skift» er på ettermiddagen og kvelden og «tredje skift» er på natten.

«Andre skift», kalles også svingskiftet, går på ettermiddag og kveld – fra kl. 16 til midnatt, eller fra kl. 15 til 22. «Tredje skift», nattskiftet, går vanligvis fra midnatt til kl. 7 eller 8 på morgenen. Nattevakt er en fellesbetegnelse om arbeidstid eller et yrke som innebærer arbeid på nattestid. Nattarbeide er i Norge regulert i henhold til arbeidsmiljøloven og diverse arbeidslivsavtaler. Der finnes begrensninger både for lengden av et nattskift og hvor mange slike en kan utføre i sammenheng.

I industrien vil en ofte dele døgnet i tre like deler på åtte timer, med en dagvakt som starter kl. seks eller sju om morgenen. I helsevesenet og transportnæringa vil en ofte finne mer uregelmessige system fordi arbeidsbelastningen er ulik gjennom døgnet.

## Helseskader
Skift- og turnusarbeid gir risiko for helseskade. Verdens helseorganisasjon (WHO) har i desember 2007 erklært skiftarbeid, spesielt nattarbeid, som sannsynlig årsak til kreft hos mennesker.

## Norske arbeidsforhold
I Norge er arbeidstida for skift- og turnusarbeidere regulert av arbeidsmiljøloven. Der blir begrepene «døgnkontinuerlig skiftarbeid» og «helkontinuerlig skiftarbeid» brukt, begge med tillegget «sammenlignbart turnusarbeid». Arbeidstida for disse gruppene skal ikke overstige 38 timer i uka for døgnkontinuerlig og 36 timer i uka for helkontinuerlig skiftarbeid, mot normalt 40 timer i uka. I de fleste tariffavtaler er dette satt ned til 37,5; 35,5 og 33,6 timer/uke.

Begrepene skiftarbeid og turnusarbeid, og hel- og døgnkontinuerlig skiftarbeid, er ikke definert i loven. En avtale mellom LO og Næringslivets Hovedorganisasjon fra 1974 definerer arbeid med minst 539 timer nattarbeid og minst 231 timer arbeid på søndager hvert år (dagens tall) som helkontinuerlig skiftarbeid. Arbeidstilsynet har overtatt denne definisjonen. Nattarbeid er definert som arbeid mellom kl. 21 og kl. 6.

Industriarbeidere blir ofte definert som helkontinuerlige skiftarbeidere, mens helsevesentilsatte blir likestilt med døgnkontinuerlige skiftarbeidere. Dette blir karakterisert som kjønnsdiskriminering og urettferdig håndtering av fagforeninger i helsevesenet, noe Likestillingsombudet har støttet.

## Referanser
Odd-Arne Jacobsen

**Odd-Arne Jacobsen** (født 1947) er en norsk jazz- og samtidsmusiker. Han har har turnert i Norge og utlandet.

I Norge har Jacobsen blant annet holdt åpningskonserten under Nordlysfestivalen i 2007. Sammen med MIN Ensemblet og den færøyske bassisten Edvard Debess førstegangsfremførte Jacobsen sitt verk *For Strings Only* for strykekvintett og gitar. Han gjorde også en minnekonsert for Robert Normann i Sarpsborg, sammen med sin svenske venn og kollega Rune Gustafsson.     

## Musikalsk karriere
Tidlig på 1970-tallet turnerte Jacobsen med saksofonisten Jan Garbarek, bassist Arild Andersen og den finske trommeslageren Edward Vesala. Jacobsen fant tidlig ut at han ikke ville bli noen ECM-artist og gikk etterhvert sine egne veier. Dette førte ham til prosjekter og turneer i Japan og Kina, prosjekter som skulle få mye å bety for hans fremtidige musikalske uttrykk. Jacobsen har arbeidet med japanske musikere innen improvisasjon og jazz.  

Jacobsen er også veileder ved Universitetet i Tromsø, Det Kunstfaglige fakultet Musikkonservatoriet og Høgskolen i Telemark.

## Utgivelser
### Album

## Referanser


## Eksterne lenker
* 
* 
*
Ulvelav

| habitat=Gammel furuskog
| utbredelse=I Norge hovedsakelig indre Østlandet

**Ulvelav** (*Letharia vulpina*) er en busklav i familien Parmeliaceae som i Norge finnes hovedsakelig i indre strøk av Østlandet. Ulvelav vokser på gammel furugadd og greiner på eldgammel krokfuru i høyereliggende, lysåpen og kontinental furuskog. Den kan også vokse på gammel bjørk, vindskier, tak og gjerdestolper i områder med større overskuddspopulasjoner. Den utpreger seg med sin klare svovelgule farge. Ulvelav er giftig (inneholder vulpinsyre) og har i tidligere tider vært brukt som gift i ulveåte, derav navnet.

## Utbredelse
En av Europas største kjente forekomster av arten ulvelav finnes i fjellbygda Skjåk i Gudbrandsdalen.

Arten tilhører et østlig "taigaelement" i lavfloraen, og er i hovedsak kjent fra Østlandet med spredte forekomster i indre deler av Møre og Romsdal og Trøndelag. Det Fennoskandiske kjerneområdet omfatter nordre deler av Østlandet og tilstøtende områder i Sverige.

I Sverige er arten rødlistet som nær truet. I Finland er arten utryddet. Arten er ellers utbredt i tempererte deler av Europa, Asia og Nord-Amerika.

Ulvelav er en karismatisk lav som er lett å kjenne, så utbredelsen er godt kjent. Den er stedvis ganske vanlig, men spredt utbredt og mangler i store områder hvor den naturlig hører til. Dette skyldes trolig historisk tilbakegang på grunn av gjennomhogster for lang tid tilbake (mer enn 3 generasjoner). Store populasjoner finnes i dag i Femundsmarka nasjonalpark og Honnsrøve naturreservat i Skjåk. I dette reservatet finnes arten på om lag 60 000-80 000 bjørketrær, og 5 000-10 000 furutrær.

## Rødlistevurdering
Skogbruk og vedhogst ifm. med hytte- og friluftsliv i naturskogsområder bidrar til reduksjon i substrattilgang og utgjør negative påvirkningsfaktorer også i dag. Skogbruket er imidlertid oppmerksom på arten, og den tåler mye lyseksponering i forbindelse med hogst. Svak rekruttering av egnet, eldet substrat begrenser populasjonen i nåtid og fremtid.

**Vurdering og begrunnelse for kategori:** Ulvelav er vurdert som nær truet grunnet reduksjon i populasjonsstørrelse (A2-4). Selv om mye av artens tilbakegang trolig er historisk, er det rimelig å anta at begrenset rekruttering av egnet, eldet substrat har bidratt og bidrar til en langsom, men stadig nedgang. Populasjonsreduksjonen er estimert til mellom 10 og 20% med en mest trolig verdi estimert til 15% for de siste 100 årene (3 generasjoner). Dette gir en beregnet reduksjon i populasjonsstørrelse på 17%. 
Populasjonstrenden forventes å være tilsvarende for pågående og fremtidige 100 år. Den beregnete populasjonsreduksjonen er over terskelverdien for kategori etter kriteriene A2-A4 (>15%).

**Konklusjon:** Ulvelav er vurdert i 2021 som nær truet grunnet reduksjon i populasjonsstørrelse.

## Referanser




## Eksterne lenker
John J. Davis

**John James Davis** (født 5. mai 1835 i Clarksburg, død 19. mars 1916 i Clarksburg) var en amerikansk advokat og demokratisk politiker. Han var medlem av Representantenes hus i Kongressen for Vest-Virginias 1. distrikt 1871–1875, og var en av personene bak Vest-Virginias løsrivelse fra Virginia i 1861.

Han var gift med Anna Kennedy, og hadde sønnen John W. Davis med henne.

## Referanser


## Eksterne lenker
* 
*
Aasmund Halvorsen Vinje

**Aasmund Halvorsen Vinje** (født 25. juli 1851 i Etne, død 4. desember 1917 i Stavanger) var en norsk lærer, lensmann, tollkasserer og politiker.

Vinje var innvalgt på Stortinget fra Stavanger amt i seks perioder fra 1886 til 1906, først for Venstre, fra 1889 for Moderate Venstre. Han satt hele tiden i Næringskomiteen, og var lagtingspresident 1903–1905. Han var landbruksminister i Christian Michelsens regjering under unionsoppløsningen 1905, men gikk ut av regjeringen 6. november 1906.

Vinjes viktigste politiske arbeid var hans innsats var i konsulatsaken, der han som et kompromiss foreslo straks å vedta en egen lov om norske konsuler. Forslaget fikk stort flertall i Stortinget og dannet grunnlag for en fredelig overgang til unionsoppløsing.

Han ble uteksaminert fra Stord seminar i 1871 og virket som lærer i over 20 år, fra 1884 som bestyrer ved Kopervik folkeskole. Fra 1892 til 1905 var han lensmann i Skudenes og magistrat i Skudeneshavn. Fra han trådte ut av Michelsens regjering i 1906, virket han som tollkasserer i Drammen til 1911, deretter i Stavanger.

Vinje var ordfører i Kopervik 1884–1892.

Han ble i 1896 utnevnt til ridder av St. Olavs Orden, forfremmet til kommandør av 2. klasse i 1904 og til kommandør av 1. klasse i 1906 «for statsborgerlig og embedsfortjeneste». Vinje ble også tildelt 7. juni-medaljen.

Han var gift med Borghild Sophia Fostvedt (1853–1908) og var far til Torkell Vinje (1879–1955), stortingsrepresentant for Høyre 1931–1949.

## Referanser



## Eksterne lenker
*
Den norske Strykekvartett

**Den Norske Strykekvartett** er en norsk strykekvartett, kjent for å bestå av landets beste utøvere
og fra flere plateutgivelser, deriblant det første opptaket av norsk kammermusikk.

Den  bestod først av fiolinistene Gudbrand Bøhn (1839–1906) og Ernst Solberg (1855–1929), samt Hans Marcus Zapffe (1837–1929) på bratsj og Johan Edvard Hennum (1836–1894) på cello. De debuterte den 12. desember 1878 under navnet «Kunstnerkvartetten», en videreføring fra kvartetten med samme navn som ble etablert i 1865 av Bøhn og Hennum som hadde med seg Fredrik Ursin (1825–1890) som 2. fiolinist og den tsjekkiske Moritz Blodeck (1847–) på cello.

Den gjenoppstod i 1924 på initativ av fiolinistene Leif Halvorsen (1887–1959) og Bjarne Brustad (1895–1970). De fikk med seg Willy Johansen (1903–1976) på 2. fiolin og Karl Andersen (1903–1970) på violincello. Etter Brustad forlot i 1928, tilkom  Eilif Gunstrøm (1897–1976) på bratsj.

Etter et opphold gjenoppstod den i 1941 med Alf Sjøen (1914–1999) og Aage Georg Wallin (1914–1996) fiolin, Arne Sletsjøe (1916–1999) bratsj og Arne Novang (1920–2010) cello. Av andre nevnes Herbert Bergene som var med i 1964 og Kåre Fuglesang. Disse drev det  frem til starten av 1970-tallet.

Med ny besetning spilte kvartetten med Sheila Jordan på Vossajazz 1983. Besetning på denne tiden var Marie Strøm cello, Oddbjørn Bauer bratsj, Mette Steen og Ørnulf Boye Hansen fiolin. De hadde USA-turne i 1990 og spilte inn det som i en periode var vignetten til NRK-programmet *[[Norge Rundt]]*.
## Premier
*1.-plass i Brussel International Mozart Competition 1991, der de vant kr 70 000 i kamp med tre andre finalister.  Besetning: Mette Steen og Harald Aadland fiolin, Merete Olsen Carr cello og Oddbjørn Bauer bratsj.
## Utgivelser
**[[Erling Kjellsby]]s 4de strykekvartett og [[Knut Nystedt]]s 3. strykekvartett* (Triola, 1961).
**String quartet no. 2 op. 13* av Fartein Valen/*String quartet no. 1* av Gunnar Sønsteby, Simax PN 2005, 1984.
**Strykekvartett G-moll, op. 27*/*Strykekvartett F-dur (ufullendt)* av Edvard Grieg, Norsk kulturråds klassikerserie NKF 30057, Polygram, 1984.
**Griegs strykekvartetter og Griegfugen* (Victoria, 1991).
**Lindeman L.I.G.H.T.* (Tylden & Co., 1992).  Med diverse artister.
**Kullboksrytter* (Curling Legs, 1995).  Med jazzmusikerne Sidsel Endresen og Out to Lunch.  Besetningen var da Aadland, Steen, Bauer og  Natasha Brofsky 
*Karin Krog, *Huskonsert* (Meantime, 1995).
*Harald Sæverud *Tredje strykekvartett* (Vestnorsk plateselskap, 1997).  Opptak fra 1986.

## Referanser
Herøyfjorden (Søgne)

**Herøyfjorden** er en fjord i Søgne i Kristiansand kommune i Agder. Den er fire kilometer lang, og går vestover fra Sandvigdalsfjorden ved Tjamsøya. Fjorden ender i vest ved Hellersøyane og Herøya, som den har navn etter. På sørsida av fjorden ligger en rekke mindre øyer, holmer og skjær, som skjermer fjorden mot det åpne havet i Skagerrak.

## Referanser
Berefjord

**Berefjord** (også skrevet **Berrefjord**) er en liten fjord i Flekkefjord kommune i Agder. Den er 1,5&nbsp;kilometer lang og ligger like sørøst for Åna-Sira. Fjorden har innløp fra Nordsjøen mellom Skarpodden og Lakseholmen. Litt innenfor innløpet ligger den lille øya Holmen. Fjorden går først mot nord, men rundt halvveis snur den brått østover. Innerst i fjorden ligger Foreholmen. Helt nordvest i fjorden ligger bygda Strandebakken.

## Referanser
Geografi og Kærlighed

***Geografi og Kærlighed*** er et skuespill av Bjørnstjerne Bjørnson, utgitt i 1885 og første gang oppført på Christiania Theater 21. oktober 1885. Stykket ble senere omarbeidet og kom i ny utgave i 1893.

Hovedpersonene i stykket er professor Tygesen og hans frue Karen.

Stykket har vært oppført en rekke ganger på landets hovedscener og filmatisert av Fjernsynsteatret i 1973.

## Eksterne lenker

* Utgaven fra 1885 | 1893 | 1932 hos Nasjonalbiblioteket.
Grim Reaping Norway

***Grim Reaping Norway*** (utgitt 2002) er det eneste konsertalbumet til det norske death metal-bandet Old Funeral. 

Spor 1-7 ble innspilt live i Hulen i Bergen 30. august 1991. Mens spor 8-11 ble innspilt live i Slaktehuset i Haugesund 11. mai 1991.

Albumet ble først laget på sort vinyl, begrenset til 200 håndnummererte kopier. Senere ble det presset 200 håndnummererte vinyler bare i lilla. Det ble også utgitt bilde-LPer begrenset til 100 kopier, og hvite vinyler begrenset til 200 kopier.

## Sporliste
# «Abduction Of Limbs» (4:18)
# «Haunted» (4:05)
# «Devoured Carcass» (3:27)
# «Forced To Be Lost» (4:37)
# «Incantation» (4:51)
# «Skin and Bone» (4:09)
# «Judged By Appearance» (2:31)
# «Abduction Of Limbs» (4:22)
# «Judged By Appearance» (1:56)
# «Devoured Carcass» (3:22)
# «Skin and Bone» (3:54)*
# «Nocturnal Hell» (3:18)
# «Incantation» (4:56)*
*Låtene merket med (*) var ikke med på originalutgivelsen i 2002, men på gjenutgivelsen i 2005

## Artister
* Tore Bratseth &ndash; gitar
* Thorlak &ndash; bass
* Jørn Inge Tunsberg &ndash; gitar
* Padden &ndash; trommer, vokalist

## Kilder
*Grim Reaping Norway hos Encyclopaedia Metallum

## Eksterne lenker
*
Standardiseringsorganisasjon

**Standardiseringsorganisasjoner** utvikler standarder i henhold til markedets behov, og er tildelt et gitt rolle enten nasjonalt, europeisk eller globalt.

## Norge
I Norge finnes det tre standardiseringsorganiasjoner: Standard Norge, Norsk Elektroteknisk Komite og Nasjonal kommunikasjonsmyndighet (telestandardisering er kun en av oppgavene).

Tilsvarende finnes det tre organisasjoner i Europa: European Committee for Standardization (CEN), European Committee for Electrotechnical Standardization (CENELEC) og The European Telecommunications Standards Institute (ETSI).

På globalt plan finnes det også tre organisasjoner: The International Organization for Standardization (ISO), The International Electrotechnical Commission (IEC) og The International Teclecommunication Union (ITU).
Join the Funeral Procession

***Join the Funeral Procession*** (utgitt 1999) er den første samlealbumet til det norske death metal-bandet Old Funeral. 

Spor 1-3 er fra demoen *Abduction of Limbs*. Mens spor 4-6 er fra EP-en *[[Devoured Carcass]]*.

## Sporliste
# «Abduction of Limbs» (5:50)  
# «Annoying Individual» (3:52)  
# «Skin and Bone» (5:12)  
# «Haunted» (4:55) 
# «Incantation» (6:34) 
# «Devoured Carcass» (4:45)

## Artister
*Olve «Abbath» Eikemo &ndash; vokalist/bass
*Tore Bratseth &ndash; gitar
*Padden &ndash; trommer/vokalist
* Varg Vikernes &ndash; gitar
* Thorlak &ndash; bass 

## Kilder
*Join the Funeral Procession hos Encyclopaedia Metallum
Pedro José Escalón

**Pedro José Escalón** (født 25. mars 1847 i Santa Ana, El Salvador, død 6. september 1923 i Santa Ana, El Salvador) var en salvadoransk politiker og militær.

Escalón overtok som president i El Salvador etter Tomás Regalado den 1. mars 1903 og satt som president til og med 28. februar 1907.

## Referanser
Ludwig Leitner

**Ludwig «Luggi» Leitner** (1940–2013 samme sted) var en østerriksk/tysk alpinist.

17 år gammel deltok han i VM 1958 i Bad Gastein, der han representerte Østerrike. Han tok senere tysk statsborgerskap, og representerte Tyskland under OL 1960 i Squaw Valley.

Luggi Leitner drev sammen med sin kone et hotell i Mittelberg i Kleinwalsertal. Broren Adalbert Leitner var også alpinist, kjørte for Østerrike og bor i dag i Canada.

## Meritter
* OL 1960 i Squaw Valley: 4.-plass i slalåm, 5.-plass i kombinasjonen
* VM 1962 i Chamonix: Bronse i kombinasjonen
* OL 1964 i Innsbruck: Gull i kombinasjonen (talte kun som VM-tittel)
* VM 1966 i Portillo: Bronse i kombinasjonen
* OL 1968 i Grenoble: 5.-plass i  kombinasjonen

## Referanser


## Eksterne lenker
*
Tomás Regalado

**Tomás Regalado** (født 7. november 1861 i Santa Ana, El Salvador, død 11. juli 1906 i Guatemala), var en salvadoransk politiker og militær.

Fra 14. november 1898 til 1. mars 1903 var han president i El Salvador.
Rory Cochrane

**Rory Cochrane** (født 1972) er en amerikansk skuespiller. Han spilte Ron Slater i *[[Dazed and Confused]]*, Lucas i **Empire Records** og Tim Speedle i **.

Cochrane ble født i Syracuse, New York og er tredjemann i søskenflokken. Han har skotsk-irsk-amerikansk far og indiansk mor. Han vokste opp i Grantchester i England. Cochrane vendte senere tilbake til USA.

Hans første roller inkluderte en del i dokumentdramaet om narkotika på *Saturday Night* med Connie Chung i 1989 og en rolle i en episode med *[[H.E.L.P.]]* i 1990. Etter dette debuterte han på film i filmen *A Kiss Before Dying* (han var på skjermen i ca. 15 sekunder), fulgt med sin første virkelige rolle som Jeff Goldblums rollefigurs sønn i *[[Fathers and Sons]]*. Cochrane spilte roller i filmene *Empire Records* og *[[Dazed and Confused (film)|Dazed and Confused]]*, og medvirket i *[[Hart’s War]]* sammen med Bruce Willis og Colin Farrell. Han medvirket også i Richard Linklaters film *[[A Scanner Darkly]]* (2006).

## Filmografi
* 24 sesong 7 (2009) 
* Public Enemies (2009) 
* The Company (2007) 
* A Scanner Darkly (2006) 
* Right at Your Door (2006) 
*  (50 episoder, 2002-2004, 1 episode, 2007) 
*  (1 episode, 2004) 
* CSI: Crime Scene Investigation (1 episode, 2002) 
* Hart's War (2002) 
* Southlander (2001) 
* The Prime Gig (2000) 
* Sunset Strip (2000) 
* Black and White (1998) 
* Flawless (1999) 
* The Adventures of Sebastian Cole (1998) 
* The Last Don (1997) (mini) TV Series 
* Dogtown (1997) 
* The Low Life (1995) 
* Empire Records (1995) 
* Love and a .45 (1994) 
* Dazed and Confused (1993) 
* Fathers & Sons (1992) 
* A Kiss Before Dying (1991) 
* H.E.L.P. (1 episode)

## Referanser


## Eksterne lenker
*
Folla (elv)

**Folla** («den brede») er en elv i Innlandet fylke. 

Follas kilder ligger ca. 950 moh sør for Dovreplatået hvor elva renner mot nordøst gjennom Fokstumyrene, Vålåsjøen, Avsjøen til Hjerkinn i Dovre kommune. Her dreier den mot øst og renner inn i dalen Folldalen, gjennom kommunene Folldal og Alvdal, og munner til slutt ut i Glåma ved Alvdal sentrum.

Folla er Glåmas tredje største bielv.

## Forurensing

Folla er sterkt forurenset av tungmetaller (mest kopper, sink og kadmium) fra nedlagte koppergruver. På den ca. 10 km lange strekningen fra Folldal sentrum til innløpet av Grimse er konsentrasjonen av tungmetaller for stor til at fisk kan overleve over lengre tid. Det foregår arbeid med å begrense avrenningen fra Folldal Gruver.

Høsten 2008 ble det oppdaget at de nedlagte Tverrfjellet gruver på Hjerkinn er blitt fulle av vann lenge før antatt slik at det nå er begynt å renne tungmetaller inn i Hjerkinndammen. Det er foreløpig uklart hvor stor trussel dette vil utgjøre for det øverste partiet av elva.

## Referanser
Stolsfjorden

**Stolsfjorden**, lokalt kalt **Flekkefjorden**, er en fjord i Flekkefjord kommune i Agder. Den er rundt 13&nbsp;kilometer lang, og går nordvestover fra  Andabeløya på vestsida av Fedafjorden inn til byen Flekkefjord. Navnet kommer av en fjellformasjon, som med litt godvilje kan sees som en stol i trollformat.

Ytterst er den bred, men smalner til slik at farleia, spesielt for større fartøyer, går på vestsiden av en del øyer. Småbåter går gjerne gjennom *Pollsundet* på østsiden, der bredden tilsier vikeplikt dersom to snekker møtes.

Fra *Kjeøy* og inn til Flekkefjord kalles fjorden Lafjord. Lafjorden ender i et trangt sund ved Grønnes, som er dels knaus og dels morenebanke. Innafor er «byfjorden» og havneområdet, som var svært populært i seilskutetiden som opplagsplass over vinteren. Gjennom Flekkefjord by, smalner fjorden inn til et trangt sund, kalt *Elva*, som er under 50&nbsp;meter bredt. Nord for sundet fortsetter Stolsfjorden, nå som Grisefjorden. Austadvika går sørøstover fra Grisefjorden, mellom Flekkefjord sentrum og Drangeid. Grisefjorden fortsetter inn til bygda Loga, 2,5&nbsp;kilometerl lenger nord. Fjorden ender i pollen Loja, som ligger ved Flikka, som har forbindelse via den kanaliserte elva Løgan (også kalt *Logakanalen*). Loja har vært arena for NM i kajakk siden der var rimelig gode vindforhold og passe lengde for banene.

De indre delene av fjorden har normalt svært liten tidevannsforskjell. Dette viser bl.a. igjen ved at der er mere enn hundre båtstøer/båthus under tak langs strendene, der eierne bare trenger å bekymre seg for ekstrem springflo (stormflo) og eventuell isdannelse.

## Referanser


## Eksterne lenker
*
The Older Ones

***The Older Ones*** (utgitt 1999) er det andre samlealbumet til det norske death metal-bandet Old Funeral. 

## Sporliste
# «Abduction of Limbs» (4:18)  
# «Annoying Individual» (2:55)  
# «Skin and Bone» (3:51)  
# «Haunted» (3:36) 
# «Incantation» (4:53) 
# «Devoured Carcass» (3:31) 
# «Forced to be Lost» (4:15)  
# «Alone Walking» (6:49)
# «Lyktemenn» (3:08)  
# «Into Hades» (2:26)  
# «My Tyrant Grace» (5:12)  
# «Devoured Carcass» (live) (3:27) 

## Artister
### Spor 1, 2 og 3
*Olve «Abbath» Eikemo &ndash; vokalist/bass
*Tore Bratseth &ndash; gitar
*Padden &ndash; trommer
### Spor 4, 5, 6, 7 og 12
*Padden &ndash; trommer/vokalist
* Varg Vikernes &ndash; gitar
*Tore Bratseth &ndash; gitar
* Thorlak &ndash; bass 
### Spor 8, 9, 10 og 11
*Padden &ndash; trommer og vokalist
*Jørn Inge Tunsberg &ndash; gitar
*Tore Bratseth &ndash; gitar
* Thorlak &ndash; bass 

## Kilder
*The Older Ones hos Encyclopaedia Metallum

## Eksterne lenker
*
Søren Gyldendal-prisen

**Søren Gyldendal-prisen** er en dansk litteraturpris, som har vært delt ut årlig siden 1958. Prisen er oppkalt etter grunnleggeren av Gyldendal forlag, Søren Gyldendal og deles ut på hans fødselsdag 12. april.  Opprinnelig var prisen på   danske kroner, men er per 2014 på .

## Mottakere

## Referanser


## Eksterne lenker
* Litteraturpriser.dk om Søren Gyldendal-prisen
Lafjorden

**Lafjorden** eller **Lafjord** kan vise til:

*Lafjorden (Nordkapp) – en fjord i Nordkapp kommune i Finnmark
*Lafjorden (Flekkefjord) – en fjord i Flekkefjord kommune i Vest-Agder
*KV «Lafjord» – et kystvaktfartøy